Odense Adresse-Contoirs Efterretninger, 1834-11-18
J de mindre Landeiendommes 4de Valgdistrikt i Jylland, er Proprietair Skibsted til Diernis med 301 Stemmer valgt til Deputeret og Prokurator Sørensen til Winthers Mølle med 213 Stemmer til Suppleant. Prokurator Borch paa Elisedal har afslaaet Valget som Suppleant for de mindre Landeiendommes 14de Valgdistrikt. Efter ham havde Landmaaler Sledsager i Eriknaur de fleste Stemmer. J de mindre Landeiendommes 7de Valgdistrikt i Holsten er J. Scharmer af Horstmoor med 137 St. valgt til Deputeret og H. Thormahlen af Raa med 85 St. til Suppleant. Paa Bornholm have Valgene havt følgende Udfald, Kjøbsteds Distriktet: Kancellieraad Jespersen Deputeret; Vester= og Nørreherreds Landdistrikt: Major Rømer paa Samsinggaard Deputeret, Kapit. West paa Vestergaard Suppleant; Øster= og Sønderherreds Landdistrikt : Lieuten. Rask paa Eskesgaard Deputeret. J Horsens er Agent S. Monberg med 90 St. valgt til Deputeret og Exam. juris W. Schytte med 42 St. til Suppleant. Da i et Kjøbsteds Valgdistrikt den udvalgte Suppleant frasagde sig Valget, indstillede vedkommende Valgdirekteur til Kancelliets Resolution, om den, som havde de næst fleste Stemmer, burde indtræde som Suppleant, eller, hvis ogsaa han skulde undslaae sig, den Næste i Stemmetal, da det antoges, ei at ville være til nogen Nytte at foranstalte en ny Valgforsamling afholdt. Kancelliet svarede herpaa, at denne Jndstilling ikke kunde bifaldes, da det ei har Hjemmel i Forordningen 15 Mai d. A., at Andre end de Tvende, som ved Stemmefleerhed ere designerede til Deputeret og Suppleant, kunne komme i Betragtning ved Valgene, samt at Oprykken efter Stemmetal ei kan finde Sted. Men en Suppleants Vægring ved at modtage Valget har ei heller til Følge, at Omvalg skal foregaae. - Den ærede Udgiver af "Kollegialtidenden, Konferentsraad Ørsted, benytter denne Leilighed til at meddele en kort Udvikling af de Grunde, der tale for de i Forordningerne af 15 Mai givne Bestemmelser angaaende Suppleanter og Maaden, hvorpaa disse vælges. Jo mere Tiden nærmer sig, da Valgene skulle foretages i Hovedstaden, desto mere tiltager Jnteressen for dette vigtige Anliggende. Overalt tales om Valgene, overalt raadslaaes, foreslaaes, diskutteres og kritiseres. J den Berlingske Tidende, Dagen og Sandhedsfaklen har Man fulgt Kjøbenhavnspostens Exempel og henledet Opmærksomheden paa en Deel navngivne Mænd. Ogsaa Haandværkslaugene have holdt et Prøvevalg, for derefter at fremstille Valgkandidater for Kjøbenhavns Haandværkstand, hvortil Garver Linstorff, Naalemager Hjort, Muurmester, Kapit. Schaper og Mekanikus Gamst kaaredes. J "Dagen" drøfter Sekretair Allgreen Ussing det Spørgsmaal: "Skulle Vi vælge 12 eller 247, hvilket Sidste han anbefaler Vælgerne. Ogsaa har han i samme Blad meddeelt en, i andre Kjøbenhavnske Blade optagen, særdeles populair Artikel: "Til Vælgerne af de ringere næringsdrivende Klasser i Kjøbenhavn, hvori han henleder deres Opmærksomhed paa, at det til at være Deputeret ikke er nok, at være dygtig i sit Fag, da Man kan være en duelig Snedker og Skomager, eller en driftig Urtekræmmer og Brændeviinsbrænder, og derfor dog ikke være skikket til at give Kongen Raad i Landets vigtigste Anliggende, ei heller nok, at have en Rang eller en Titel, da det ikke kan hjelpe, at Provindsialstænderne komme til at bestaae af lutter Etatsraader og Konferentsraader, naar de ikke ere indsigtsfulde, frisindede og uforfærdede Mænd, som med Fynd og Klem ville tale Folkets Sag, som ikke ere bange for at tage Bladet fra Munden, og sige de Store, hvor Skoen trykker, om de ogsaa derved skulde støde En og Anden, og som have baade Pen og Tunge i deres Magt o.s. v. Ei heller skulle de give deres Stemmer til Mænd, fordi de staae i Forhold til dem, f. Ex. deres Oldermand, Kapitain &c., men kun see paa Dygtighed og Uaf hængighed, hvorfor han raader dem, itide at søge Oplysning om, hvilke Mænd, der ere i Besiddelse af disse Egenskaber.